ત્યારબાદ થોડા સમય પછી આ બહેનનાં પતિની તબિયત અચાનક ખૂબ જ ખરાબ થઈ ગઈ ગઈ હતી. તેમની સારવાર માટે રાત્રે જ તેમને હોસ્પિટલ લઈ ગયાં હતાં. અહીં ડોક્ટરે તેમની તપાસ કરીને કહ્યું કે તેમને તાત્કાલીક એડમિટ કરવા જ પડશે. ડોક્ટરની વાત સાંભળીને તે ગભરાઈ ગઈ હતી, કારણ કે આવી કપરી પરિસ્થિતીમાં તેની પતિની સારવાર કરાવવા માટે તેની પાસે પૂરતા પૈસા નહોતાં. પરિણામે તેણે ડોક્ટરને કહ્યું કે અમે એડમિટ થવા માટે આવતીકાલે આવીશું, હમણાં તમે અમને માત્ર દવા આપો. ત્યારબાદ દવા લઈને તેઓ ઘરે આવ્યાં હતાં. ઘરે આવીને તેનાં પતિને દવા આપી હતી અને આ સમયે તેનાં મનમાં શું થયું કે તેણે પોતાનાં ગળામાં પહેરેલું લોકેટ કાઢીને તરત જ તેનાં પતિને પહેરાવી દીધું. હકીકતમાં આવી સદ્બુદ્ધિ માત્ર બાપુ જ આપી શકે છે. ત્યારબાદ ખરેખર આશ્ર્ચર્ય થાય એવી જ વાત બની હતી. તેનાં પતિની તબિયત એટલી બધી ખરાબ હતી કે બીજા દિવસે તેને હોસ્પિટલમાં એડમિટ કરવાનાં હતાં, પરંતુ અહીં આ ભાઈ સવારે ઉઠ્યાં ત્યારે તેમની સ્થિતી બિલકુલ સામાન્ય હતી અને તેઓ સવારનાં નિત્યક્રમ પૂર્ણ કરીને પોતાનાં કામ પર જવાં માટે નીકળી પણ ગયાં હતાં. માત્ર એક રાત્રિમાં તેમની તબિયત બિલકુલ સારી થઈ ગઈ હતી અને ત્યારબાદ તેમને દવાની પણ આવશ્યક્તા રહી નહોતી. બાપુનાં કૃપા આર્શીવાદથી જ આ બહેન હોસ્પિટલનાં મોટા ખર્ચામાંથી બચી ગયા હતાં અને તેમનાં પતિને પણ વધારે પીડા ભોગવવી પડી નહોતી.